হরিপুর সেতু

হরিপুর ব্রিজ বা শেখ রাসেল সেতু কুষ্টিয়া জেলার কুষ্টিয়া শহরে গড়াই নদীর উপর নির্মিত একটি সড়ক সেতু। সেতুটির নির্মাণ কাজ শুরু হয় ২০১৩ সালে এবং ২০১৭ সালে সেতুটি জনসাধারণের জন্য উন্মুক্ত করে দেওয়া হয়।

 সেতু নির্মাণ ও উদ্বোধন 

হাটশ হরিপুর ইউনিয়নের মানুষের দীর্ঘদিনের দাবি ছিল এই সেতুটি। বাংলাদেশ আওয়ামী লীগের সাবেক যুগ্ম সাধারণ সম্পাদক ও কুষ্টিয়া-৩ আসনের জাতীয় সংসদ সদস্য মাহাবুবউল আলম হানিফ হাটশ হরিপুর ইউনিয়নের জনগণের দাবিকে গুরুত্ব দিয়ে এই সেতু নির্মাণে ওয়াদা করেছিলেন।

কুষ্টিয়ার এলজিইডির তত্ত্বাবধানে ২০১৩ সালের ২২ ডিসেম্বর ঠিকাদারি প্রতিষ্ঠান মীর আখতার অ্যাসোসিয়েট এ সেতু নির্মাণের কার্যাদেশ পায়। 

২০১৭ সালে ২৪ মার্চ স্থানীয় সরকার, পল্লী উন্নয়ন ও সমবায়মন্ত্রী খন্দকার মোশাররফ হোসেন সেতুটি উদ্বোধন করেন।

 নামকরণ 

শেখ মুজিবুর রহমানের কনিষ্ঠ পুত্র শেখ রাসেলের নামে শেখ রাসেল সেতু নামকরণ করা হয়। তবে সেতুটি হরিপুর ব্রিজ নামেই অধিক পরিচিত।

২০২৫ সালের ১৬ নভেম্বর অনুষ্ঠিত জেলা উন্নয়ন সমন্বয় কমিটির কার্যবিবরণীতে সেতুটির নাম পরিবর্তনের কথা উল্লেখ করা হয়। জুলাই শহীদ পরিবার ও স্থানীয় ব্যক্তিদের পক্ষে সুজন মাহমুদ নামক একজন ব্যক্তি সেতুটির নাম পরিবর্তন করেশহিদ বাবলু-বাবু-আশরাফুল হরিপুর–কুষ্টিয়া সংযোগ সেতু নামকরণের আবেদনের জন্য আলোচনা করেন। সেতুর নাম পরিবর্তনের বিষয়ে তৎকালীন জেলা উন্নয়ন সমন্বয় কমিটির সভাপতি ও ভারপ্রাপ্ত জেলা প্রশাসক আহমেদ মাহবুব-উল-ইসলাম সিদ্ধান্ত দেন যে, এই বিষয়ে আরও যাচাই-বাছাই করে পরিবর্তি সভায় উপস্থান করতে হবে।

 নির্মাণ ব্যয় 

কুষ্টিয়ার গড়াই নদীর ওপর হরিপুর ব্রিজ নির্মাণ করতে ৭১ কোটি ১ লাখ ৫৫ হাজার ৬৩২ টাকা ব্যয় হয়েছিল। ব্রিজ নির্মাণের সাথে নদী শাসনের জন্য ব্যয় করা হয়েছিল ৯ কোটি ৯২ লাখ ৪৯ হাজার ২৩৩ টাকা এবং এপ্রোস সড়ক নির্মাণ করতে ব্যয় হয়েছিল ৫ কোটি ২৮ লাখ ৩২ হাজার ১৪৭ টাকা।

থাম্ব|সেতুর স্পেনের নিচ থেকে

 হরিপুর ও সেতুর গুরুত্ব 

 হরিপুর 

হরিপুর কুষ্টিয়া জেলার একটি প্রাচীন জনপদ। হরিপুর কুষ্টিয়া জেলার মানুষের কাছে পুরাতন কুষ্টিয়া নামে পরিচিত। এই হরিপুরে নানান প্রাচীন নিদর্শন ও ব্রিটিশ আমলের নিদর্শন রয়েছে। হরিপুরে কুষ্টিয়ার অনেকগুলো নীলকুঠি রয়েছে।

 সেতুর গুরুত্ব 

কুষ্টিয়া জেলার কুষ্টিয়া সদর উপজেলার হাটশ হরিপুর ইউনিয়নের জনসংখ্যা প্রায় লক্ষাধিক। গড়াই নদী কুষ্টিয়া শহর ও হরিপুর অঞ্চলকে দুইভাগে ভাগ করেছে। কুষ্টিয়া শহরের বেশিরভাগ মুদিব্যবসায়ী হরিপুর থেকে আসে। যখন সেতুটি ছিল না তখন হরিপুরের মানুষ ঘোড়ার ঘাট হয়ে নৌকা পারাপারের মাধ্যমে কুষ্টিয়া শহরে যাতায়াত করত। 
বর্তমানে সেতুটি অর্থনৈতিক দিক দিয়ে কুষ্টিয়ার জন্য গুরুত্বপূর্ণ।

 চিত্রশালা 

 আরও দেখুন 

 সৈয়দ মাছ-উদ রুমি সেতু
 কুমারখালী গড়াই সেতু
 গড়াই রেল সেতু

 তথ্যসূত্র 

 বহিঃসংযোগ 



বিষয়শ্রেণী:কুষ্টিয়ার দর্শনীয় স্থান
বিষয়শ্রেণী:কুষ্টিয়া জেলার সেতু
বিষয়শ্রেণী:বাংলাদেশের সড়ক সেতু
বিষয়শ্রেণী:গড়াইয়ে নির্মিত সেতু
বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:২০১৭-এ সম্পন্ন সেতু